Maria Branyas Morera

Maria Branyas Morera (født 1907) er en spansk superhundreåring. Siden 17. januar 2023 er hun verdens eldste person.

Levnet 
Foreldrene hennes utvandret fra Catalonia til USA året før hun ble født. Først bodde de i San Francisco. Senere bodde de i Texas og New Orleans. Faren var journalist. I New Orleans startet han det spanskspråklige tidsskriftet Mercurio. 

I 1915 gikk faren konkurs og ble syk av tuberkulose. Familien bestemte seg for å reise tilbake til Catalonia. På reisen døde faren. 

De bodde flere år i Barcelona. Moren giftet seg på nytt, og de bosatte seg i Banyoles med sommerbolig på Costa Brava. Der møtte hun legen Joan Moret. De giftet seg i 1930, og fikk tre barn. Paret bosatte seg i Girona. 

Ved utbruddet av borgerkrigen måtte de flykte til Frankrike, men kom tilbake etterpå. Moret var regionleder for  innenfor Francoregimets helsevesen, og var sykehusdirektør årene 1972−1974. Han døde av hjertinfarkt i 1976.

I 1990-årene, allerede 80 år gammel, reiste hun til Egypt, Italia, Nederland og England, og var sysselsatt med sying, musikk og lesing.

Helse og alderdom 
I 2000, i en alder av 92 år, flyttet hun på sykehjem etter et anfall av lungebetennelse. Inntil førligheten ble for dårlig var hun en aktiv beboer, spilt piano og deltok i gymnastikk. Hun levde et stille og enkelt liv, og forlot sjelden rommet sitt. Hun har aldri røkt, drukket alkohol eller slanket seg, og tilskriver helsen sine gode gener. Hun ble døv.

22. desember 2019 ble hun Spanias eldste person. Hun ble påvist smittet av covid-19 i 2020, men utviklet ikke symptomer på sykdommen. Hun var dermed verdens eldste person som har overstått covidsmitte før André Randon overleve sykdommen i 2021. I et intervju med The Observer ba hun om bedre behandling av eldre: «Denne pandemien har avslørt at eldre mennesker er de glemte i samfunnet vårt. De kjempet hele livet, ofret tid og drømmene sine for dagens livskvalitet. De fortjente ikke å forlate verden på denne måten».

I juli 2020 ble en katalansk forskningsstudie om virkningen av koronaviruspandemien på eldre i omsorgshjem kalt Proyecto Branyas til hennes ære.

Branyas ble superhundreåring 4. mars 2017. Hun ble Spanias eldste person 22. desember 2019. Etter Lucile Randons død 17. januar 2023 ble hun verdens eldste person.

Referanser 

 

Superhundreåringer
Personer fra Catalonia